Sugalvok norą.
Gerai, greitai suvalgom po gabalėlį ir lekiam namo,
nes tavo kita mama ims pavydėti.
Bet dar daug ką noriu sužinoti,
pavyzdžiui, kas buvo po to, kai pabučiavai Chuliją,
kaip praėjo abuelita akių operacija?
Kuo baigėsi naujametinis vakarėlis?
- Čia dar pasakoti ir pasakoti. - Nebijok. Kalbėsiu greitai.
Rytą po vakarėlio
mūsų šeima išskubėjo į Meksiką,
kur tavo abuelita laukė akių operacija.
Operacija pavyko puikiai.
Sara verkė.
- Ji buvo labai laiminga. - Mama.
Prašyčiau.
Maksimas tada verkė, pats gerai žino.
- Mamyt. - Saulele.
Tiek to, tavo mama teisi.
Aš apsiverkiau, bet ne todėl.
O todėl, kad pamačiau sąskaitą.
Labai ačiū, daktare.
Šią savaitę mane perkels į aukštesnes pareigas.
Likusią sumą pažadu sumokėti iki kovo.
Gerai, bet jei neatsiskaitysi per tris mėnesius,
aš išimsiu lęšiukus.
Ką?
Grįžom namo. Aš išėjau į darbą
paskutinę senųjų metų dieną.
Tavo mamai pasisekė.
Bet labiausiai pasisekė tau, kad pasibučiavai su Chulija!
Fantastika.
Kas buvo po to?
Po to ji pasakė…
Jau eisiu. Man reikia pagalvoti.
Mes abu žinom, ką tai reiškia.
Ne. Nežinom.
Ji norėjo pasakyt…
Jau eisiu.
Man reikia pagalvoti, kaip atsikratyti to kvailo vaikino,
kad amžinai likčiau su tavim.
Manai, jie jau išsiskyrė?
Tikiuosi. Žiūrėk, ką jai parvežiau iš Meksiko.
Nėra geresnio būdo prisipažinti mylint,
kaip įteikti dovaną ne pagal savo kišenę.
Kas pas tave gero?
Kaip sekės su Lorena po vakarėlio?
Nekaip.
Ką gi, Memai.
Ačiū, kad šįvakar pabuvai mano vaikinu. Iki.
Bandžiau jai paaiškinti, kur šuo pakastas.
Bet nuo tada
Lupė neleidžia man nė sekundės pabūti su Lorena.
Reikia sugalvoti, kaip galėčiau pabūt su Lorena per naujametinį vakarėlį.
Šiandien mums abiem - svarbi diena.
Mane paaukštins, o vidurnaktį
pasitiksime su merginomis, kurios mums patinka.
Arba mirsim bandydami.
Aš rimtai. Lupė iš tikrųjų gali mane nudėti.
Pažadėk pasirūpinti mano seserimis.
LAS KOLINASAS
- Tada pamačiau Čadą. - Maksimai!
Jis atrodė įpykęs.
Pasigedau tavęs, „hermigo“.
O gal ir ne.
- Kaip sekas? - Nemeluosiu, prastai.
Vargšelis.
Linkiu stiprybės. Tavo širdis užgis.
Širdis? Visa bėda - galvoje.
Dėl Chulijos bandau išmokti ispaniškai. Žiauriai sunku.
Maniau, kad kalbant ispaniškai, prie angliško žodžio tereikia pridėti „o“,
bet viskas daug sunkiau.
Dėl savo draugės Chulijos?
Taip, dėl jos. Noriu tavęs paklausti.
Taigi… „siempre“ reiškia „amžinai“, taip?
Taip pat „siempre“ reiškia „visada“.
Po galais, tai kaip pasakyti „visada ir amžinai“?
Siempre ir siempre.
Žmogau, tą jūsų kalba - nesąmoninga.
Anglų kalba - apskritai košmaras.
Tie jūsų artikeliai - tikra velniava.
O žodis „groom“ reiškia „jaunikis“ arba „prižiūrėti arklius“.
Kaip taip?
Kažkodėl Chulija dar nebuvo pasakius Čadui, kad jį palieka.
Jaučiausi pasimetęs.
Mama, pas tave atėjo Frankas Sinatra.
Ne. Tai aš, Estebanas.
Maniau, kad raiščius jau nusiėmei.
Ne. Dar vieną naktį teks pakentėti.
Aišku. Na, tada žinok, kad šiandien aš gražiai atrodau.
Atnešiau tau gėlių. Pasipuošiau nauju kostiumu.
Nusikirpau plaukus. Esu aukštesnis.
O mano akys - mėlynos.
Atsiprašysiu. Štai tau gėlės.
Ačiū.
Nora.
Man labai sunku apie tai kalbėti, bet turiu būt ryžtingas.
Žinai, ką tau jaučiu.
Būčiau laimingiausias žmogus pasaulyje, jei kartu sutiktume Naujuosius,
bet lauksiu tavo pakvietimo.
Man svarbu žinoti, ar tu irgi to nori.
Žinai, kur mane rasti. Atsiprašysiu.
Bet jei nežinai, pasakysiu.
Iki šeštos vakaro būsiu autobusų parke.
Iki namų - dešimt minučių kelio.
Po to būsiu namie. Taip.
- Gerai. Mane jau varo lauk. - Viso.
- Atsiprašysiu. Ačiū. - Viso.
Mama.
Noriu tau kai ką pasakyti.
Turbūt nori atsiprašyti, kad aną vakarą išėjai iš posados.
Gal bandei įskaudinti mane,
bet įskaudinai tuos, kurie neišgirdo manęs dainuojant.
Ne. Šįvakar pasipiršiu Chulijai,
todėl norėjau paprašyt tavęs šeimos žiedo.
Pabandysiu atkalbėti tave vėliau, gerai?
Netrukus susitinku su investuotojais,
kurie gali nulemti mūsų poilsio centro ateitį.
Nenorėčiau dabar blaškyti dėmesio.
Mama, aš rimtai.
Aš irgi.
- Džulija man labai patinka. - Chulija.
Susitikinėji su ja tik todėl, kad ji - visada tau po nosim.
Kaip duona restorane.
- Džulija yra duona. - Chulija.
Ne. Neseniai pati manęs klausei, ko noriu gyvenime,
aš pagalvojau.
Noriu Chulijos.
Neabejoju, kad taip galvoji,
bet iš savo generalinio direktoriaus tikiuosi labiau apgalvotų sprendimų.
Na, tada tau reikia kito generalinio direktoriaus.
Done Pablai.
Kas nors atsitiko?
Atsiprašau, Maksimai.
Prieš Naujuosius metus man visuomet būna liūdna.
Kuo galiu tau padėti?
Norėčiau paklaust apie baseino vadybininko pareigas.
Mamos akių operacija labai brangiai kainavo.
Mums labai praverstų pinigai.
Kada pradėsiu daugiau uždirbti?
Aš tikriausiai tave suklaidinau.
Dėl paaukštinimo dar niekas neaišku.
Tikrai?
Na, tai sprendžia Dajana.
Be to, yra dar vienas kandidatas.
Kas?
Hektoras.
Bet man labai reikia to darbo, done Pablai.
Be to, esu už Hektorą kur kas geresnis.
Taip.
Kaip galėčiau įrodyt Dajanai, kad esu vertesnis kandidatas?
Ji ruošiasi keliems investuotojams aprodyti poilsio centrą,
o pradės nuo baseino.
Jei padėsi jai, ji bus tau skolinga paaukštinimą.
Labai troškau pasakyt Chulijai, kaip stipriai ją myliu,
ir sužinot, ką ji jaučia man.
Bet pamaniau, kad tai gali palaukti.
Dažnai pagalvoju apie tą akimirką, Hjugai.
Kas būtų buvę, jei tada būčiau nuėjęs ir pasikalbėjęs su Chulija?
NUOMOS PUNKTAS, 22.00 VAL.
Dajana, mums patinka, kad centras priklauso šeimai,
bet mūsų investuotojai yra susirūpinę, kad esate iš JAV.
Jie teikia pirmenybę verslams, kurie įtraukia vietos bendruomenes
ir dirba meksikiečių bei visų lotynoamerikiečių labui.
Na, jei atvirai, jaučiuosi priklausanti vietos bendruomenei.
Tikrai? Pasakykit, kuo jums patinka šis miestas?
Sveiki atvykę į Las Kolinasą.
Mūsų svečiams labai patinka jūrų gėrybių rinkiniai,
tad leidau sau jums jį užsakyti ir dabar siūlau paragauti.
Tu labai dėmesingas.
Maksimas - vienas geriausių mūsų darbuotojų.
Dajana, leisite?
Las Kolinasas yra tikra palaima mūsų bendruomenei.
Kai mano mama sužinojo, kad gavau čia darbą,
tai buvo, sakykime, šventas dalykas.
Mes ką tik grįžome iš Meksiko.
Dosniosios Dajanos dėka jai išoperavo akis.
Malonu girdėti, žmogau.
Ačiū, kad pasidalinai džiaugsmu, Maksimai.
Patikėkit, šis vaikinas toli nueis.
Ačiū, Dajana.
Tikiuosi, šįvakar man pavyks jus įtikinti,
kad čia, Las Kolinase, mes esam viena didelė šeima.
Užsitikrinęs paaukštinimą, galėjau pasikalbėt ir su Chulija.
Jau išeini?
Taip, noriu persirengti vakarėliui.
- Turiu tau tiek daug ką pasakyti. - Ir aš. Pasikalbėsim vakare, gerai?
Žinoma. Aš aptarnausiu jūsų staliuką ir nešiosiu vandenį.
Aš būsiu labai ištroškusi.
Ir ji nuėjo.
Norėčiau žinoti, ką ji tą dieną galvojo.
Na, aš žinau.
Negi pamiršai?
Vėliau mudvi su Chulija labai susidraugavome.
Kaip ši istorija atrodė Chulijos akimis?
Na, ji prasidėjo nuo jūsų bučinio balkone.
Jau eisiu. Man reikia pagalvoti.
Chulija jautėsi kalta.
Ji ką tik pasibučiavo su svetimu vaikinu.
Jautėsi pasimetusi.
Kaip ji vėliau man pasakė, Čadas ją dievino,
o Maksimas ją suprato.
Ką jai daryti? O tada…
Chulija.
- Sveika. Galim pasikalbėti? - Taip.
Klausyk, nenoriu, kad tarp mudviejų būtų paslapčių.
Kokių dar paslapčių?
Ta suknelė buvo Maksimo idėja. Jis viską suorganizavo.
Neturėjau meluoti, kad viską sugalvojau pats.
Taip nutiko todėl, kad nesijaučiu tavęs vertas.
Niekada nesijaučiau.
Na, gal tik turiu gražius plaukus, ir viskas.
Bet aš stengiuosi, girdi? Stengiuosi.
Esi vienintelis žmogus, suprantantis, kad aš stengiuosi,
ir įžvelgi manyje kažką gero.
Turiu nustoti jaudintis, ką apie mane galvoja kiti žmonės,
ir stengtis būti geresniu tau.
Gal pamirškime, kas buvo, ir viską pradėkime nuo pradžių?
Ačiū.
Myliu tave.
Vienoje pusėje buvo Čadas -
atsidavęs, nuoširdus ir turtingas,
bet iš tikrųjų nesuprantantis Chulijos.
Kitoje pusėje - mano brolis.
Mama, kodėl nesuteiki Estebanui progos?
Liaukis. Ta mintis tave apsėdo. Pati draugauk su juo, jei nori.
- Juk tau jis patinka, ar ne? - Na, patinka.
Tik nežinau, ar tai teisinga.
- Eikš. Padėk. - Kas yra?
Pasikalbėsim su tėčiu.
- Ir įkyri gi tu. - Maksimai, eikš.
Tėti, juk žinai, kad mama tave myli ir kasdien tavęs ilgisi.
Bet jai labai liūdna, nes be tavęs ji jaučiasi vieniša.
Galėtum jai pasakyti, kad jai nereikia būti vienišai,
ir kad nori, jog ji būtų laiminga?
Gerai.
Žinau.
Taip ir padarysiu.
Ačiū.
Ką?
Manai, turėčiau nusipirkti „Vespa“?
Kaip pasakysi!
Jis to nesakė.
Paskutinis 1984-ųjų vakaras turėjo tapti svarbiu visiems.
Pagaliau ją pamačiau. Ji buvo žavinga, kaip visada.
Visą dieną laukiau, kol galėsim pasikalbėti, ir pagaliau…
Nea.
Dėmesio.
Susipažinkite su mergina, kuri yra labai svarbi mano sūnui
ir, žinoma, man.
Tai - mūsų Chulija.
Ji - iš Kolumbijos, mano sūnaus mergina.
Žmonės teisingai sako, kad mes priėmėm lotynoamerikiečių kultūrą,
štai jums akivaizdus įrodymas.
Chulija. Papasakok jiems apie verslo planą,
- kurį drauge subrandinome. - Gerai.
Čadai, minutėlę.
Mielasis, turiu tau kai ką.
- Šeimos žiedas. Galvojau… - Aš čia pagalvojau.
Esi teisus. Tu geriau žinai, ko trokšta tavo širdis.
Jei Chulijos, privalai jai pasipiršti.
Tai bent. Nė nežinau, ką pasakyti.
Na, kaip planuoji tai padaryti?
Nežinau. Aš tik…
Žinai, aš… galvoju paprastai ir tyliai.
Pasirašiau kelis žodžius.
Esu tikra, kad viskas bus gerai.
Pala, ką tu nori tuo pasakyti?
Nežinau. Tiesiog galvoju, kad ji nusipelno daugiau.
Lorena?
Lolo?
Galvojat, kad galit slapta perdavinėt vienas kitam žinutes,
ir aš nesužinosiu?
Sakiau tau, kad Lorena - svarbiausias žmogus mano gyvenime.
Ji - mano vienintelės sesers vienintelė dukra, ir tu ją išdavei.
Ne, juk sakiau! Tu viską ne taip supratai.
Ar tu atsivedei tą merginą į vakarėlį?
- Na, taip. Bet aš ją pridengiau… - Ji tau ką nors jaučia?
Žinoma.
Ji eina dėl manęs iš proto.
Ji galvoja, kad esu puikus vyro pavyzdys, bet nė nežinojau…
Gana! Neleisiu, kad mano dukterėčiai susuktų galvą kažkoks Don Žuanas,
kuris vilioja moteris savo seksualumu.
Tu taip apie mane galvoji?
Pažadėk man, kad nesiartinsi prie jos.
Antraip patvarkysiu tave taip,
kad pasigailėsi gimęs.
Supratai?
Supratau.
- Bet negaliu to pažadėti. - Ką?
Širdžiai neįsakysi, Lupe.
Lorena man labai patinka… ir aš jai.
Tad aš vis dėlto pabandysiu.
Žaviuosi tavo drąsa,
bet nepavydžiu tau ateities.
Estebanai,
ačiū, kad priėmei mano kvietimą.
- Čia tau. - Gėlės, kurias dovanojau tau.
Kokia miela dovana.
Gabriela.
O Dieve. Roberta!
- Roberta. - Labas, Estebanai.
Paprašiau, kad mama pakviestų ir ją,
nes nenorėjau, kad Naujųjų išvakarėse Maksimo mergina liūdėtų viena.
Beveik vidurnaktis.
Dajana, tobulas vakaras.
Džiaugiuosi.
Mes galime būti ne tik tobuli, bet ir geriausi.
Tik įsivaizduokit, ką galėtume padaryti su jūsų pagalba.
Čia vynuogės? Aš jų neužsakiau.
Jos skirtos pasitikti Naujuosius metus,
mes jas vadiname „12 laimės vynuogių“.
Dievinu autentiškumą.
Tai - kasmetinė mūsų viešbučio tradicija nuo šių metų.
Vynuogės atspindi 12-a metų mėnesių.
Su kiekvienu laikrodžio dūžiu vynuogę reikia įsidėt į burną.
Jei suvalgysit visas, išsipildys 12-a jūsų norų.
Turiu labai svarbų pranešimą.
Čia, Las Kolinase, mes esam ne tik bendradarbiai.
Mes - šeima.
Todėl su džiaugsmu pranešu
apie šį ypatingą paaukštinimą prie baseino.
Ponios ir ponai,
pakelkite taures už mūsų naująjį baseino vadovą
Hektorą Valerą.
O Dieve.
Ačiū, Dajana.
Taip džiaugiuosi, kad galėčiau jus išbučiuoti.
Tas darbas turėjo būti mano.
Aš jį užsitarnavau. Padariau viską, ką man sakėt.
Ateis ir tavo eilė, Maksimai.
Tik turėk kantrybės.
Jūs manęs neužtarėt, tiesa?
Man nepatinka tavo tonas.
Pasikalbėsim rytoj.
Geresnis darbas nuplaukė.
Maksimai.
Bet greitai
bent jau galėsiu pabūti su moterim, kurią myliu.
Chulija Gonzales, kviečiu tave ant scenos.
Chulija Gonzales.
Pasitikite ją plojimais. Tik pažvelkit į šią gražuolę.
Chulija…
tu esi nuostabi,
man labai pasisekė, kad atsiradai mano gyvenime.
Man su tavim labai gera,
ir be tavęs neįsivaizduoju savo gyvenimo.
Norėčiau jį nugyventi su tavim.
Myliu tave ir mylėsiu
visada ir amžiais.
Chulija Gonzales Padilja, ar tekėsi už manęs?
Ji linktelėjo! Ji sutinka!
Sakiau, kad Las Kolinase esam viena šeima.
Iš tikrųjų aš labai džiaugiuosi.
Kadangi mūsų suvenyrų parduotuvėje netrukus atsiras tavo suknelės,
būsi ne tik mano verslo partnerė, bet ir dukra.
Taip.
O dabar pasiruoškit valgyt vynuoges,
nes 1985-ieji prasideda po…
Dajana, mums bus garbė investuoti į Las Kolinasą.
Tai man bus garbė.
Už ilgalaikį bendradarbiavimą.
Viskas gerai?
Taip. Viskas gerai.
Tai buvo labai netikėta.
Nenorėjau ištarti „ne“ visų šių žmonių akivaizdoje, bet…
Galbūt mano atsakymas bus „taip“, bet mums reikia apie tai pasikalbėti.
Nešu vynuoges!
…trylika, 12…
…vienuolika, dešimt, devynios, aštuonios, septynios…
Jau bijojau, kad neturėsim progos pabūti vieni.
…šešios, penkios, keturios…
…trys, dvi, viena.
Laimingų Naujųjų metų!
Jau eisiu.
Regis, kitas mūsų svarbus renginys bus vestuvės.
Sužadėtuves lengva nutraukti.
Pati esu jas nutraukusi keturis kartus.
Svarbiausia - užsitikrinti investuotojų paramą, visa kita spręsim paskui.
Suprantu.
Norėčiau atsiprašyti, buvo sunki diena.
Eisiu namo.
Done Pablai, laimingų Naujųjų metų.
Laimingų Naujųjų.
Hektorai, kadangi vadovausi baseinui,
mums reikia daug ką aptarti. Eime su manim.
Viskas ir taip buvo blogai,
bet šito tai tikrai nesitikėjau.
Staiga… viskas pasidarė aišku.
Gana padlaižiauti.
Viskas vyko tiesiai man prieš nosį.
Paaiškėjo, kad neturėjau jokių šansų.
Nes jis jau seniai buvo laimėjęs, man nė nepradėjus su juo varžytis.
Poilsio centre vyko linksmi dalykėliai,
o aš likau kvailio vietoje.
Maksimai.
Pagaliau. Galim pasikalbėti?
Galiu tave tik pasveikinti.
Man pačiai tai buvo netikėtumas.
Jaučiuos išties pasimetusi.
Nereikia man teisintis.
Viskas ir taip aišku.
Judu su Čadu turite būti drauge, jums niekas negali trukdyti.
- Bet aną vakarą… - Pamiršk.
Apie tai niekas nesužinos.
Nesijaudink. Tikriausiai tai buvo klaida.
Tikiuosi, būsi laiminga. Nusipelnai laimės.
Laimingų Naujųjų metų.
Tėti.
Susipažink su savo anūku Marianu.
Marianas.
Vis dėlto jis pamatė savo anūką.
Taip.
Bet tu dar ne viską žinai apie tą naktį.
1985-ieji buvo tik ką prasidėję,
o mano gyvenimas jau buvo iš esmės pasikeitęs.
Hektoras laimėjo.
Chulija susižadėjo.
Koks tu meilutis.
Susipykau su donu Pablu.
Tačiau vienas dalykas nepasikeitė.
Sveikas.
Žiūrėk, ką tau atnešiau.
Laimingų Naujųjų.
Apgailestauju dėl Chulijos ir dėl paaukštinimo.
Taip. Nieko nepadarysi.
Kai pradėjome čia dirbti,
viską mačiau tik juodomis ir baltomis spalvomis.
Maniau, kad žmonės yra arba geri, arba blogi.
Dabar viską matau… pilka spalva.
Neseniai sakei, kad būčiau ten, kur manęs reikia.
Galėjau taip pasakyti. Skamba protingai.
Bet jei pasaulis yra iš tikrųjų pilkas, ir visi rūpinasi tik savimi,
tada turiu būti ten, kur noriu būti.
Man nusibodo būti kvailio vietoje.
Na, panašiai pagalvojau
ir padariau didžiulę klaidą.
- Lupė matė, kaip bučiavau Loreną. - Eik tu sau.
Pabučiavai Loreną?
Neįtikėtina.
Bet tada sutikau Lupę,
kuri pasakė, kad sugadins man gyvenimą.
Ne juokais išsigandau.
Reikia dingti iš tos skalbyklos ir susirasti darbą kitur.
Bet…
žiūrėk, ką turiu.
Mano tėčio pakabukas!
Į ką tu jį iškeitei?
Į lapelį, ant kurio Lorena užrašė savo telefono numerį.
Gerai, kad spėjau jį įsiminti.
Dabar, kai Hektoras tapo vadovu, prie baseino liko laisva darbo vieta.
- Eina sau. - Taip.
Įsivaizduok, dirbtume abu prie baseino.
Visą gyvenimą apie tai svajojome.
Jaučiu, kad 1985-ieji mums abiem bus laimingi.
Taip prasidėjo metai, kurie iš tikrųjų pakeitė mano gyvenimą.
Bet šiandienai pakaks.
Metas tau važiuoti namo.
Tío, būtinai važiuok atsisveikinti su donu Pablu.
Maksimai, Hjugas sako tiesą.
Turi važiuoti.
Suprantu, kad baiminiesi to, kas ten tavęs laukia,
bet prisimink doną Pablą ir jo sūnų.
Ištaisyti klaidą - niekada ne vėlu.
Pagalvok apie tai.
Gerai. Važiuosiu su viena sąlyga.
Jei Hjugas važiuos su manim.
- Kodėl? - Jis mane apsaugos.
Pasinaudosiu juo kaip skydu.
Ką?
Galiu važiuoti, mama? Labai prašau!
- Gerai. - Valio!
Galėsiu susipažinti su visais tais,
apie kuriuos man visą dieną pasakojai?
Memu, Hektoru, Lupe ir visais kitais?
Tikriausiai.
Ir ką pasakysi Chulijai, kai ją sutiksi?
Pala.
Čadas su Chulija - vis dar vedę?
Apie tai pakalbėsime privačiame lėktuve.
Atsiprašau. Privačiame lėktuve?
Atsisveikinimas vyks Meksikoje.
Turėsi puikią progą liautis atsikalbinėti
ir pagaliau pramokti ispaniškai.
Taip, Tío. Taip.
- Labos nakties. - Labanakt.
Su gimtadieniu, m'hijo.
Myliu tave, Tío.
Ir aš tave. Labai stipriai.
- Myliu tave. - Ir aš.
Tik dar nežinau, kaip bus su Chulija.
Tik nesijaudink.
Esi Maksimas Galjardas.
Tau visada pavyksta gauti tai, ko nori.
Tai jau tikrai.
Tai - tik pradžia.
Verčiau būkit pasiruošę. Dar išgirsit apie mus.
Išvertė Laima Banionienė